### **LĪVĀNU NOVADA PAŠVALDĪBAS INTEGRĒTAS**

### **ATTĪSTĪBAS PROGRAMMAS 2019.-2025 GADAM**

### IKGADĒJAIS IEVIEŠANAS UZRAUDZĪBAS ZIŅOJUMS **NR.5**

### **PAR 2022.GADU**

### 

### LĪVĀNI, 2024SATURA RĀDĪTĀJS

|  |  |
| --- | --- |
| Ievads………………………………………………………………………………………. | 2 |
| Līvānu novada vispārīgs attīstības raksturojums……………………………………….. | 4 |
| Attīstības programmas 2019-2025 īstenošanas rezultāti……………………………….. | 13 |
| Secinājumi……………………………………………………………………………… | 19 |
| Priekšlikumi…………………………………………………………………………….. | 21 |
| Izmantotās informācijas avoti…………………………………………………………... | 22 |
| Pielikums Nr. 1  Attīstības mērķu sasniegšanas rezultatīvie rādītāji 2022.gadā……………………………… | 23 |

# Ievads

Līvānu novada pašvaldības integrētās attīstības programma 2019.-2025. gadam (turpmāk Attīstības programma) ir Līvānu novada domes apstiprināts dokuments, kurā ir noteikts Līvānu novada ilgtermiņā sasniedzamais mērķis (vīzija) un vidēja termiņa prioritātes 7 gadu periodā. Līvānu novada attīstības programmā ir noteiktas 2 attīstības prioritātes:

* dzīves un darba prasmes, pašiniciatīva un uzņēmība;
* uzņēmējdarbība, darbs un ģimenes labsajūta.

Tās ir paredzēts sasniegt, īstenojot 29 uzdevumus, kas atbilstoši prioritātēm sagrupēti 6 rīcību virzienos.

Lai būtu iespējams sekot līdzi, vai izstrādātās attīstības programmas ieviešanas process atbilst plānotajam, Līvānu novada pašvaldība ir izstrādājusi attīstības programmas īstenošanas uzraudzības kārtību, lai:

* sekmētu domes struktūrvienību, daļu, kā arī uzņēmēju un sabiedrības koordinētu darbību novada attīstības jautājumos;
* nodrošinātu novada attīstības novērtēšanas iespējas, identificējot pārmaiņas novada situācijā kopumā un pa jomām;
* identificētu, vai attīstības programmas rādītāju sasniegšana norit kā plānots;
* Identificētu jaunas problēmas un iespējas, kas saistītas ar novada attīstību un kurām nepieciešams veltīt tālāku izpēti un attiecīgu lēmumu pieņemšanu to risināšanai;
* nodrošinātu sabiedrību, politiķus un citas ieinteresētās puses ar informāciju par Līvānu novada attīstības programmas īstenošanas sasniegumiem;
* pamatot attīstības programmas aktualizācijas nepieciešamību;
* nodrošinātu novada attīstības novērtēšanas iespējas.

Attīstības programmas īstenošanas uzraudzības un novērtēšanas kārtību nosaka Ministru kabineta noteikumi Nr.628 “Noteikumi par pašvaldību teritorijas attīstības plānošanas dokumentiem”, tajā ietver informāciju par veiktajām aktivitātēm, rezultatīvo rādītāju izmaiņas, secinājumus un ieteikumus turpmākajai rīcībai, kā arī informāciju par atbilstību ilgtspējīgas attīstības stratēģijā izvirzītajiem stratēģiskajiem mērķiem”.

Par ikgadējo īstenošanas uzraudzības ziņojumu un 3 gadu periodu īstenošanas uzraudzības pārskata ziņojumu sagatavošanu atbildīga ir Līvānu novada Centrālās pārvaldes Plānošanas un attīstības nodaļa sadarbībā ar Līvānu novada pašvaldības iestādēm un kapitālsabiedrībām.

Šis ir pārskats par 2022. gadu. Ikgadējā ieviešanas uzraudzības ziņojuma par 2022. gadu izstrāde ir veikta balstoties uz statistikas datu analīzi un visu Līvānu novada pašvaldības iestāžu un struktūrvienību sniegto informāciju.

Ikgadējā ieviešanas uzraudzības ziņojumā ir analizētas Līvānu novada vispārīgās attīstības tendences, veikta attīstības prioritāšu sasniegšanas rezultatīvo rādītāju un teritorijas attīstības (makroietekmes) rādītāju, kā arī katra Rīcību plāna, t.sk. Investīciju plāna pasākuma ieviešanas rezultātu apkopošana un analīze, veikts kopējais pasākumu plāna izpildes un realizēto projektu apkopojums, bet noslēgumā sniegti būtiskākie secinājumi un priekšlikumi.

Pārskats sastāv no ievada, 2 nodaļām, secinājumiem, priekšlikumiem, kā arī pielikumu:

* pirmajā daļā ir sniegts Līvānu novada vispārīgs attīstības raksturojums;
* otrajā daļā ir sniegta informācija par Rīcību plāna, tai skaitā Investīciju plāna pasākumu ieviešanas rezultātiem;
* pārskata ziņojuma noslēdzošajā daļā ir apkopoti secinājumi un sniegti priekšlikumi turpmākai darbībai;
* pielikumā apkopota informācija par attīstības rezultatīvajiem rādītājiem.

Izstrādātajam dokumentam ir informatīvs un analītisks raksturs, lai informētu sabiedrību par sasniegtajiem rezultātiem un īstenotajiem pasākumiem, identificētu nepieciešamās darbības un precizējumus attīstības programmas Rīcību plānā, t.sk. Investīciju plānā.

Uzraudzības ziņojumu izstrādāja Līvānu novada domes Plānošanas un attīstības nodaļa sadarbībā ar pašvaldības iestādēm un struktūrvienībām.

1. Līvānu novada vispārīgs attīstības raksturojums

Līvānu novada attīstības tendences raksturo vairāki rādītāji. Kā viens no būtiskākajiem rādītājiem bija teritorijas attīstības līmeņa indekss, kas raksturoja attīstības līmeni attiecīgajā periodā, parādot teritoriju augstāku vai zemāku attīstību salīdzinājumā ar vidējo attīstības līmeni valstī. Teritorijas attīstības indekss bija vispārināts rādītājs, ko aprēķināja atsevišķi plānošanas reģioniem, republikas pilsētām un novadiem.

Valsts reģionālās attīstības aģentūra (VRAA) aprēķina teritorijas attīstības līmeņa indeksus republikas pilsētām, novadiem un plānošanas reģioniem saskaņā ar   
Ministru kabineta noteikumu Nr.367 “Reģionālās attīstības uzraudzības un novērtēšanas kārtība” 1.pielikumā noteikto kārtību.

Lai rādītāji būtu savā starpā salīdzināmi, aprēķinā tiek izmantoti astoņu dažādu rādītāju standartizētās vērtības un katrai no tām ir noteikts savs nozīmības svars (ietekme).

No 2021.gada Valsts reģionālās attīstības aģentūra vairs neveic teritorijas attīstības līmeņa indeksu aprēķināšanu, kas ir saistīts ar pašvaldību administratīvi teritoriālu reformas procesu.

Pēc pašreizējā administratīvā iedalījuma Latgales reģionā ietilpst 7 novadi:

**Tabula Nr.1.**

***Pēc pašreizējā administratīvā iedalījuma Latgales reģionā ietilpst 7 novadi***

|  |  |  |
| --- | --- | --- |
| **Nr.p.k** | **Administratīvās teritorijas pēc 2021.gada 1.jūlija** | **Apvienotās administratīvās teritorijas** |
| 1. | Balvu novads | *Baltinavas novads, Balvu novads, Rugāju novads, Viļakas novads* |
| 2. | Augšdaugavas novads | *Daugavpils novads, Ilūkstes novads* |
| 3. | Krāslavas novads | *Dagdas novads, Krāslavas novads* |
| 4. | Līvānu novads | *Līvānu novads* |
| 5. | Ludzas novads | *Ciblas novads, Kārsavas novads, Ludzas novads, Zilupes novads* |
| 6. | Preiļu novads | *Aglonas novads, Preiļu novads, Riebiņu novads, Vārkavas novads* |
| 7. | Rēzeknes novads | *Rēzeknes novads, Viļānu novads* |

Latgales reģionā noteiktas divas valstspilsētas: Rēzekne un Daugavpils.

Kopējā Latgales reģiona platība sastāda 14 547 kvadrātkilometri, kas ir 22,52 procenti no visas Latvijas teritorijas.

2023.g. sākumā Līvānu novadā iedzīvotāju skaits bija 11255, kas ir par 111 iedzīvotājiem mazāk nekā 2022.g. sākumā. Pēc dzimuma novadā nedaudz vairāk ir sieviešu, jeb 52,9% no iedzīvotāju skaita. Līvānu pilsētā 2023.g. sākumā bija 7493 iedzīvotāji, kas ir par 44 iedzīvotājiem mazāk nekā iepriekšējā gadā.

Iedzīvotāju skaita izmaiņu tendences Latgales reģiona novados un pilsētās, kā arī Līvānu novadā ir atspoguļotas tabulā Nr.2. un grafikā Nr.1., Nr.2., Nr.3., Nr.4.

**Tabula Nr.2.**

***Iedzīvotāju skaita izmaiņas Latgales reģiona novados un pilsētās***

|  |  |
| --- | --- |
| **Latgales plānošanas reģions** | **01.01.2023** |
| Balvu novads | 19434 |
| Krāslavas novads | 22479 |
| **Līvānu novads** | **11255** |
| Ludzas novads | 24495 |
| Preiļu novads | 17059 |
| Rēzeknes novads | 30774 |
| Augšdaugavas novads | 27097 |
| **KOPĀ** | **270929** |
| ***Daugavpils*** | ***88721*** |
| ***Rēzekne*** | ***29615*** |

*Avots: Pilsonības un migrācijas lietu pārvalde (PMLP)*

**Grafiks Nr.1**

*Avots: Pilsonības un migrācijas lietu pārvalde (PMLP)*

**Grafiks Nr.2**

*Avots: Pilsonības un migrācijas lietu pārvalde (PMLP)*

**Grafiks Nr. 3**

*Avots: Līvānu novada domes Dzimtsarakstu nodaļa*

**Demogrāfiskās slodzes koeficients** ir ekonomiski atkarīgo iedzīvotāju skaita attiecība pret darbaspējīgo iedzīvotāju skaitu. Šos skaitļus nosaka nevis pēc reāliem nodarbinātības datiem, bet no iedzīvotāju vecuma struktūras konkrētajā teritorijā. Cilvēkus, kuri ir jaunāki par 15 gadiem un tos, kuri sasnieguši 65 gadu slieksni, uzskata par ekonomiski atkarīgajiem. Savukārt par darbaspējīgajiem uzskata cilvēkus vecuma intervālā no 15 līdz 64 gadiem. Šī proporcija ir svarīga tādēļ, ka tai pieaugot, pieaug sociālo izmaksu slogs bērnu audzināšanai un veco ļaužu pensijām, tas savukārt iespaido darbaspēka izmaksas. Latgales reģionā demogrāfiskās slodzes līmenis ikgadu pieaug un Līvānu novads nav izņēmums, 2022.gadā rādītājs sasniedza 646.

**Grafiks Nr. 4**

*Avots: Centrālā statistikas pārvalde*

**Grafiks Nr. 5**

*Avots: Centrālā statistikas pārvalde*

Pēc [www.raim.gov.lv](http://www.raim.gov.lv) pieejamās informācijas 2022.gadā Līvānu novadā 32% no iedzīvotājiem ir 25-49 gadu vecuma grupas pārstāvji, no tiem 1679 sievietes un 1965 vīrieši; 18% no kopējā iedzīvotāju skaita ir 50-61 gadu vecuma grupas pārstāvji, no tiem 1082 sievietes un 993 vīrieši, un 18% no kopējā iedzīvotāju skaita ir 62-74 gadu vecuma grupas pārstāvji, no tiem 1161 sievietes un 818 vīrieši.

**Grafiks Nr. 6**

*Avots: Valsts Reģionālās Attīstības Aģentūra*

Nozīmīgs attīstības rādītājs ir bezdarba līmenis un tā dinamika. Latvijā 2022. gadā 65,2 tūkstoši iedzīvotāju vecumā no 15 līdz 74 gadiem bija bezdarbnieki, liecina Centrālās statistikas pārvaldes (CSP) darbaspēka apsekojuma rezultāti. Salīdzinot ar 2021. gadu, bezdarbnieku skaits ir samazinājies par 5,4 tūkstošiem jeb 7,6 %. Pērn bezdarba līmenis Latvijā bija 6,9 %, kas ir par 0,7 procentpunktiem zemāks nekā 2021. gadā. Sievietēm bezdarba līmenis joprojām saglabājas zemāks nekā vīriešiem (attiecīgi 5,6 % un 8,1 %).

Līvānu novadā 2022.gadā reģistrēto bezdarbnieku ir skaits samazinājies par 75 cilvēkiem, jeb 1,1% . Vīriešiem bezdarba līmenis ir zemāks nekā sievietēm, attiecīgi 265 vīrieši un 269 sievietes. No tiem ilgstošie bezdarbnieki 220, invalīdi -bezdarbnieki 147, jaunieši vecumā 15-24 gadi 35 un pirmspensijas vecuma bezdarbnieki 133.

**Tabula Nr. 3.**

***Nodarbinātības tendences Latgales reģionā uz 2022.gada 31.decembri***

|  |  |  |
| --- | --- | --- |
| **Pilsētas un novadi** | **Reģistrēto bezdarbnieku skaits** | **Bezdarba līmenis (%)** |
| Daugavpils | 3298 | 6,7 |
| Rēzekne | 1418 | 8,5 |
| Augšdaugavas novads | 1396 | 8,6 |
| Balvu novads | 904 | **7,6** |
| Krāslavas novads | 1456 | 11 |
| **Līvānu novads** | **534** | **8,2** |
| Ludzas novads | 2041 | 13,7 |
| Preiļu novads | 770 | 7,3 |
| Rēzeknes novads | 2457 | 12,5 |
| **Latgales statistiskais reģions kopā** | **14274** | **9** |

*Avots: Nodarbinātības valsts aģentūra (NVA)*

2022.gads Latvijā bijis dažādu izaicinājumu pilns. Tas atspoguļojas dažādās jomās, kā arī statistikā par Latvijas uzņēmumiem. Raugoties sīkāk pašvaldības griezumā, Līvānu novadā aktīvo uzņēmēju skats 2022. gadā bija krities līdz 836, jeb par 4%. Aktīvo uzņēmēju skaitam piebiedrojās divi saimnieciskās darbības veicēji. Tika likvidēti 4 individuālie komersanti, 8 komercsabiedrības un 9 zemnieku saimniecības.

**Grafiks Nr. 7**

*Avots: Centrālā statistikas pārvalde*

Migrācijas saldo jeb bilance ir starpība starp iebraukušo (imigrējošo) un izbraukušo (emigrējošo) iedzīvotāju skaitu kādā noteiktā laika posmā. Līvānu novadā Migrācijas saldo ir negatīvs rādītājs, kas liecina ka izbraukušo iedzīvotāju skaits lielāks par iebraukušo iedzīvotāju skaitu, 2022.gadā Līvānu novada iedzīvotāju ilgtermiņa migrācijas saldo rādītājs ir 56, kas liecina ka iebraukušo iedzīvotāju skaits bija lielāks par izbraukušo iedzīvotāju skaitu (imigrācija > emigrāciju).

**Grafiks Nr. 8**

Lai noskaidrotu Līvānu novada iedzīvotāju viedokli par apmierinātību ar pašvaldības darbu, pašvaldība ikgadu rīko iedzīvotāju aptauju. Anketa pieejama pašvaldības mājaslapā, “Līvānu novada vēstīs”, kā arī iespējams aizpildīt izdrukājot un iesniedzot Klientu apkalpošanas centrā. Aptauja ir anonīma, un rezultāti izmantoti tikai apkopotā veidā. Pēc aptaujas rezultātiem var secināt, ka lielākais respondentu skaits, tas ir 48 %, ir apmierināti ar Līvānu novada domes pakalpojumu klāstu un tā kvalitāti, 44% no respondentiem atbildēja, ka ir neapmierināti ar Līvānu novada domes pakalpojumu klāstu un dzīvi novadā, un 8% nav viedokļa vai arī pakalpojums nav pieejams.

**Grafiks Nr. 9**

Saskaņā ar Līvānu novada Dzimtsarakstu nodaļas apkopotajiem datiem, 2022.gadā Līvānu novadā piedzimuši 84 bērni, un miruši – 162 cilvēki. Pēdējos gados ir vērojama pozitīva tendence laulību reģistrācijā, 2022.gadā reģistrēto laulību skaits bija 40 pāri.

**Grafiks Nr. 10**

Pamatbudžeta ieņēmumus veido nodokļu ieņēmumi: iedzīvotāju ienākuma nodoklis, nekustamā īpašuma nodoklis par zemi, ēkām un mājokļiem, azartspēļu nodoklis un dabas resursu nodoklis, nenodokļu ieņēmumi, maksas pakalpojumi un citi pašu ieņēmumi, valsts un pašvaldību budžetu transferti. Pašvaldības nodokļu ieņēmumi tieši ir atkarīgi no novada uzņēmumu un iedzīvotāju ekonomiskās aktivitātes un situācijas. 2022.gadā Līvānu novada pašvaldības pamatbudžetā saņemti līdzekļi kopsummā 16303397 EUR. Pašvaldības 2022.gada ieņēmumi pret 2021.gada ieņēmumiem sastāda 108,40%, palielinājums ir 1262854 EUR. Nodokļu ieņēmumi palielinājušies par 535617 EUR, tajā skaitā iedzīvotāju ienākuma nodokļa ieņēmumi palielinājušies par 527689 EUR, nekustamā īpašuma nodokļa ieņēmumi samazinājušies par 31135 EUR, palielinājušies saņemtie azartspēļu nodokļa ieņēmumi par 2992 EUR un dabas resursu nodokļa ieņēmumi palielinājušies par 36125 EUR. Nenodokļu ieņēmumi palielinājušies par 46240 EUR, ko veido galvenokārt ieņēmumu palielinājums no pašvaldības īpašumu (ēku un būvju īpašuma un zemes) pārdošanas. 2022.gadā saņemti ieņēmumi no dividendēm 33189 EUR, ko iemaksāja SIA “Līvānu siltums” un SIA “Atkritumu apsaimniekošanas Dienvidlatgales starppašvaldību organizācija” no 2021.gada peļņas. Maksas pakalpojumi un citi pašu ieņēmumi palielinājušies par 261925 EUR. Maksas pakalpojumu ieņēmumu palielinājums 2022.gadā saistīts ar COVID-19 izplatības dēļ pieņemto ierobežojumu atcelšanu. Transfertu ieņēmumi palielinājušies par 419072 EUR. Salīdzinot ar 2021.gadu, valsts budžeta mērķdotācijas noteiktam mērķim ir par 651032 EUR lielākas (2022.gadā no valsts budžeta līdzekļiem neparedzētiem gadījumiem ir saņemts atbalsts mājsaimniecībām apkures izdevumu kompensēšanai 175626 EUR apmērā), dotācija no pašvaldību finanšu izlīdzināšanas fonda ir par 652579 EUR lielāka, ieņēmumi Eiropas Savienības politiku instrumentu un pārējās ārvalstu finanšu palīdzības līdzfinansētiem projektiem ir par 889215 EUR mazāki.

**Grafiks Nr. 11**

*Avots: Centrālā statistikas pārvalde (CSP) un Valsts kase*

1. Attīstības programmas 2019.-2025. īstenošanas rezultāti

Attīstības programma - vidēja termiņa teritorijas attīstības plānošanas dokuments, kurā noteiktas vidēja termiņa prioritātes un pasākumu kopums plānošanas reģiona vai vietējās pašvaldības attīstības stratēģijā izvirzīto ilgtermiņa stratēģisko uzstādījumu īstenošanai (Teritorijas attīstības plānošanas likuma 1.pants). Līvānu novada pašvaldība uzsāka Attīstības programmas izstrādi 2017.gada 28. decembrī (domes sēdes lēmums Nr.20-25 “Par Līvānu novada pašvaldības integrētās attīstības programmas 2019.-2025.gadam izstrādi”) un noslēdza 2019.gada 28. februārī (domes sēdes lēmums Nr.2-7 “Par Līvānu novada pašvaldības integrētās attīstības programmas 2019.-2025.gadam Gala redakcijas apstiprināšanu). Attīstības programma ir saglabājusi pēctecību ar 2012.-2018.gada Līvānu novada pašvaldības integrētās attīstības programmu un ir saskaņā ar Līvānu novada teritorijas plānojumu 2012.- 2024.gadam. Spēkā esošajai Attīstības programmai tika piemērota stratēģiskā ietekmes uz vidi novērtējuma procedūra saskaņā ar Vides pārraudzības valsts biroja 2011.gada 31.maija lēmumu Nr.32 „Par stratēģiskā ietekmes uz vidi novērtējuma piemērošanu”, kā rezultātā tika izstrādāts un apstiprināts „Stratēģiskā ietekmes uz vidi novērtējums, t.sk. Līvānu novada pašvaldības integrētās attīstības programmas 2012.-2018.gadam Vides pārskats”.

Attīstības programmas 2019.-2025. loma ir:

* apzināt un novērtēt Līvānu novada rīcībā esošos resursus (dabas resursi, infrastruktūra, cilvēkresursi), piedāvājot skaidru redzējumu un risinājumus to efektīvākai izmantošanai;
* mērķtiecīgi plānot rīcības un investīcijas, kas ir pamats pašvaldības budžeta plānošanai;
* sekmēt visa veida investīciju piesaisti, kas ir pamats valsts atbalsta plānošanai, ārvalstu un vietējo privāto investīciju piesaistei;
* sekmēt Līvānu novada teritorijas atpazīstamību.

Attīstības programmā 2019.-2025. ir ietvertas šādas sadaļas:

* pašreizējās situācijas raksturojums;
* stratēģiskā daļa – vidēja termiņa attīstības prioritātes, mērķi un rīcību virzieni;
* rīcību plāns un investīciju plāns – pasākumu kopums, pasākumu realizācijas laiks un atbildīgie, kā arī investīciju projektu kopums un to sasaiste ar atbildīgajiem izpildītājiem un finanšu resursiem;
* dokumenta īstenošanas un uzraudzības kārtība – uzraudzības un ziņojuma sagatavošanas kārtība, mērķu sasniegšanas rezultatīvie rādītāji;
* pārskats par sabiedrības līdzdalības pasākumiem.

Attīstības programmā ir nodefinēta Līvānu novada attīstības vīzija:

***Līvānu novads – uzņēmējdarbība, modernās tehnoloģijas un pievilcīga vide ģimenes labsajūtai.***


Attīstības programmai ir izstrādāts Rīcību plāns 2019.-2025.gadam un Investīciju plāns 2019.-2023.gadam, un šie plāni katru gadu tiek pārskatīti un aktualizēti, iesaistot šajā procesā visas pašvaldības iestādes un kapitālsabiedrības, paredzot konkrētas rīcības un investīciju projektus izvirzīto mērķu sasniegšanā. 2022. gada laikā Līvānu novada attīstības programmas Rīcības plāna un Investīciju plāna aktualizācija veikta divas reizes. Pirmo reizi aktualizētā daļa apstiprināta 2022. gada 28. aprīļa domes sēdē, precizējot projektu ideju par Līvānu industriālās zonas infrastruktūras pielāgošanu jaunu uzņēmumu izvietošanai un uzņēmējdarbības attīstības veicināšanai 1.kārta.

Otro reizi aktualizētā daļa apstiprināta 2022. gada 02. jūnija domes sēdē, veicot precizējumus pasākumā Nr. 2.4.1.1. Ielu un autoceļu infrastruktūras uzlabošana novada pilsētā un pagastos.

**Līvānu novada pašvaldības integrētās attīstības programma 2019. – 2025. gadam sastāv** no 2 attīstības prioritātēm un 9 rīcību virzieniem attiecīgi 1. prioritātē 3 rīcību virzieni un 2. prioritātē 6 rīcību virzieni.

**1.attēls.**

*Līvānu novada pašvaldības integrētās attīstības programmas 2019. – 2025. gadam attīstības prioritātes un rīcību virzieni*



2022. gadā Līvānu novada pašvaldība turpināja 2014. – 2020. ES fondu plānošanas perioda investīciju apguvi iepriekšējos gados iesākto projektu un 2022. gadā jaunu uzsākto projektu realizācijas ietvaros, kā arī Valsts Kases aizdevumu piesaisti un apguvi, un pašvaldības budžeta investīcijas, lai nodrošinātu dažādu jomu projektu realizāciju Līvānu novada dzīvesvides un uzņēmējdarbības vides uzlabošanai. Uz gada beigām realizācijā atradās 11 projekti, t.sk. pārskata gadā pieci pabeigtie projekti. Projekti tiek realizēti Latvijas lauku attīstības programmas 2014. – 2020. gadam Eiropas lauksaimniecības fonda lauku attīstībai, Eiropas Reģionālā attīstības fonda, Eiropas Sociālā fonda, Valsts budžeta finansēto u.c. programmu ietvaros.

**Kopējā realizācijā esošo, t.sk. 2022. gadā pabeigto projektu kopsumma sastāda 5,51 milj. EUR, t.sk. pārskata gadā faktiskais apgūtais finansējums - 1,71 milj. EUR.**

|  |  |  |  |  |
| --- | --- | --- | --- | --- |
| **N.p.k.** | **Sadarbības**  **iestāde** | **Projektu izdevumi 2022. gadā (t.sk. publiskais un privātais finansējums)** | **Projekta nosaukums** | **Sasaiste ar attīstības programmu 2019.-2025.gadam** |
| 1. | CFLA | **37747,55** | Veselības veicināšanas un slimību profilakses pasākumu īstenošana Līvānu novada iedzīvotājiem Nr.9.2.4.2/16/I/006 | *Rīcības virziens 2.2. (Vietējiem iedzīvotājiem, esošajiem un potenciālajiem uzņēmējiem un investoriem tiek nodrošināta pievilcīga sociālā vide), uzdevums 2.2.2. (Nodrošināt veselības aprūpes un sociālo pakalpojumu pieejamību un attīstību Līvānu novadā)* |
| 2. | VISC | **13266,00** | Līvānu novada izglītības iestāžu kapacitātes paaugstināšana izglītojamo individuālo kompetenču attīstībai Nr.8.3.2.2./16/I/001 | *Rīcības virziens 1.2. (Skolas vecumā (7-18 gadi) tiek saglabātas un attīstītas pamata dzīves prasmes, individualitāte, lokālpatriotisms, biznesa pamatzināšanas, personīgā iniciatīva, atbildība un interese par dabas zinātnēm), uzdevums 1.2.1. (Palielināt atbalstu vispārējās izglītības iestādēm izglītojamo individuālo kompetenču attīstībai)* |
| 3. | VIAA | **8616,00** | Karjeras izglītības atbalsta sistēmas izveide Līvānu novadā” Nr. 8.3.5.0/16/I/001 | *Rīcības virziens 1.2. (Skolas vecumā (7-18 gadi) tiek saglabātas un attīstītas pamata dzīves prasmes, individualitāte, lokālpatriotisms, biznesa pamatzināšanas, personīgā iniciatīva, atbildība un interese par dabas zinātnēm), uzdevums 1.2.1.* *(Palielināt atbalstu vispārējās izglītības iestādēm izglītojamo individuālo kompetenču attīstībai)* |
| 4. | IKVD | **23069,32** | Atbalsts priekšlaicīgas mācību pārtraukšanas samazināšanai (PuMPuRS) Nr. 8.3.4.0/16/I/001 | *Rīcības virziens 1.2. (Skolas vecumā (7-18 gadi) tiek saglabātas un attīstītas pamata dzīves prasmes, individualitāte, lokālpatriotisms, biznesa pamatzināšanas, personīgā iniciatīva, atbildība un interese par dabas zinātnēm), uzdevums 1.2.1. (Palielināt atbalstu vispārējās izglītības iestādēm izglītojamo individuālo kompetenču attīstībai)* |
| 5. | CFLA | **265353,79** | Līvānu industriālās  zonas infrastruktūras  pielāgošana jaunu  uzņēmumu izvietošanai  un uzņēmējdarbības  attīstības veicināšanai 1.  kārta  (siltums teritorijas  sakārtošana, noliktavas  laukuma izbūve)  Nr. 5.6.2.0/20/I/010 | *Rīcības virziens 2.5. (Vietējiem iedzīvotājiem,*  *esošajiem un potenciālajiem*  *uzņēmējiem un investoriem*  *tiek nodrošināta pievilcīga*  *un viņu vajadzībām atbilstoša uzņēmējdarbības vide), uzdevums 2.5.1. (Radīt un attīstīt piemērotu tehnisko infrastruktūru uzņēmējdarbības attīstības veicināšanai Līvānu novadā)* |
| 6. | LAD | **1559,21** | Tehniskā aprīkojuma  iegāde Līvānu novada  pagastu sabiedrisko un  kultūras pasākumu  kvalitātes uzlabošanai  Nr. 22-03-AL21-  A019.2205-000004 | *Rīcības virziens 2.2.*  *(Vietējiem iedzīvotājiem,*  *esošajiem un potenciālajiem*  *uzņēmējiem un investoriem*  *tiek nodrošināta pievilcīga*  *un viņu vajadzībām*  *atbilstoša sociālā vide),*  *uzdevums 2.2.4. (Nodrošināt*  *kultūras pakalpojumu*  *pieejamību un dažādošanu,*  *rekreācijas teritoriju izveidi*  *un labiekārtošanu Līvānu*  *novadā saturīga brīvā laika*  *pavadīšanai)* |
| 7. | LAD | **9986,13** | Aprīkojuma iegāde  Sociālās aprūpes centram  “Rožlejas”  Nr. 22-03-AL21-  A019.2206-000002 | *Rīcības virziens 2.2.*  *(Vietējiem iedzīvotājiem,*  *esošajiem un potenciālajiem*  *uzņēmējiem un investoriem*  *tiek nodrošināta pievilcīga*  *un viņu vajadzībām*  *atbilstoša sociālā vide),*  *uzdevums 2.2.2. (Nodrošināt*  *veselības aprūpes un sociālo*  *pakalpojumu pieejamību un*  *attīstību Līvānu novadā)* |
| 8. | Valsts kases aizdevums | **416077,26** | Ielu pārbūve Līvānos, Līvānu novadā | *Rīcības virziens 2.4. (Vietējiem iedzīvotājiem,*  *esošajiem un potenciālajiem*  *uzņēmējiem un investoriem*  *tiek nodrošināta pievilcīga*  *un viņu vajadzībām*  *atbilstoša tehniskā*  *infrastruktūra), uzdevums*  *2.4.1. (Nodrošināt*  *pašvaldības autoceļu un ielu*  *infrastruktūras atjaunošanu*  *un kvalitātes uzlabošanu)* |
| 9. | Valsts kases aizdevums | **442505,54** | Līvānu novada pilsētas  ielas un pagasta ceļu  pārbūve (veikta autoceļa  T03 “Līvāni – Aizpurieši  – Sila Sproģi – Daukstes  – Silavas” 1,26 km,  autoceļa T14  “Jaunsilavas –  Aizpurieši” 0,64 km,  Pļavu ielas 0,350 km  pārbūve) | *Rīcības virziens 2.4.*  *(Vietējiem iedzīvotājiem,*  *esošajiem un potenciālajiem*  *uzņēmējiem un investoriem*  *tiek nodrošināta pievilcīga*  *un viņu vajadzībām*  *atbilstoša tehniskā*  *infrastruktūra), uzdevums*  *2.4.1. (Nodrošināt*  *pašvaldības autoceļu un ielu*  *infrastruktūras atjaunošanu*  *un kvalitātes uzlabošanu)* |
| 10. |  | **428755,79** | Pašvaldības autoceļu  atjaunošana/pārbūve,  Rožupes pagastā, Līvānu  Novadā | *Rīcības virziens 2.4.*  *(Vietējiem iedzīvotājiem,*  *esošajiem un potenciālajiem*  *uzņēmējiem un investoriem*  *tiek nodrošināta pievilcīga*  *un viņu vajadzībām*  *atbilstoša tehniskā*  *infrastruktūra), uzdevums*  *2.4.1. (Nodrošināt*  *pašvaldības autoceļu un ielu*  *infrastruktūras atjaunošanu*  *un kvalitātes uzlabošanu)* |
| 11. | Valsts budžeta  mērķdotācija | **138971,31** | Līvānu novada Jersikas  pagasta Daugavas un  Vītolu ielu atjaunošana | *Rīcības virziens 2.4.*  *(Vietējiem iedzīvotājiem,*  *esošajiem un potenciālajiem*  *uzņēmējiem un investoriem*  *tiek nodrošināta pievilcīga*  *un viņu vajadzībām*  *atbilstoša tehniskā*  *infrastruktūra), uzdevums*  *2.4.1. (Nodrošināt*  *pašvaldības autoceļu un ielu*  *infrastruktūras atjaunošanu*  *un kvalitātes uzlabošanu)* |

Papildus projektu ieviešanai 2022. gadā norisinājās arī darbs pie jaunu projektu ieceru apzināšanas, to tehniskās dokumentācijas izstrādes, lai nodrošinātu projektiem augstas gatavības stadiju, un projektu pieteikumu sagatavošanas to iesniegšanai finansējuma piesaistīšanai 2023. gadā.

**2022. gadā sagatavoti, iesniegti un 2023.gadā atrodas izvērtēšanā:**

* Valsts budžeta dotācijas projekts “Valsts un pašvaldību vienoto klientu apkalpošanas centru izveide, uzturēšana un publisko pakalpojumu sistēmas pilnveide Rudzātu bibliotēkā” (iesniegts 2022. gadā martā);
* Valsts budžeta dotācijas projekts “Valsts un pašvaldību vienoto klientu apkalpošanas centru izveide, uzturēšana un publisko pakalpojumu sistēmas pilnveide Rožupes bibliotēkā” (iesniegts 2022. gadā martā);
* EKII projekts “Viedo apgaismojuma tehnoloģiju uzstādīšana Līvānu novadā” (iesniegts 2022.gadā oktobrī).

**2022. gadā Līvānu novada pašvaldība turpinājusi dalību:**

* Latgales reģiona attīstības aģentūras Latvijas-Lietuvas pārrobežu programmas projektā LLI-542 “IT programmēšanas un robotikas kompetenču attīstīšana pārrobežu reģiona skolās Latgalē, Visaginā un Ignalinā” (akronīms RoboNet, ieviešanu koordinē LRAA, projekta mērķis ir palielināt reģiona cilvēkresursu kompetenci IT programmēšanas un robotikas jomā Latgales, Visaginas un Ignalinas pārrobežu reģionos);
* Latgales plānošanas reģiona projektā “Europe Direct Dienvidlatgale” (ieviešanu koordinē LPR, un projekta pasākumos tiks attīstītas tādas prasmes kā: kompleksa problēmu risināšana, kritiskā domāšana, sadarbība ar citiem, emocionālā inteliģence, kognitīvā fleksibilitāte, spēja pielāgoties, zināšanu pielietošana dzīvē);
* ESF projekā “Nodarbināto personu profesionālās kompetences pilnveide” (nodarbināto personu konsultēšana par mācību iespējām un pieteikšanos mācībām).

Secinājumi

Līvānu novada attīstība un izaugsme turpinās, par ko liecina ekonomiskās aktivitātes pieaugums un kopējie pašvaldības ieņēmumi. Tomēr kā iepriekšējo gadu, arī šogad demogrāfiskās problēmas, bezdarba līmenis, sociālā riska grupu pārstāvju motivācija, kvalifikācija un spēja iesaistīties darba tirgū ir nopietni izaicinājumi.

Infrastruktūras jomā pēdējos gados ir veikti ievērojami ieguldījumi pamatpakalpojumu infrastruktūrā un dzīves vides kvalitātes uzlabošanā, tas ir ceļu un ielu tīklā, centralizētās ūdensapgādes un kanalizācijas tīklā, energoapgādes sistēmas rekonstrukcijā un ražošanas iekārtās, ar mērķi sniegt atbalstu esošajiem un potenciāliem uzņēmumiem Līvānu novadā.

Līvānu novadā ir nodrošināta demokratizācijas veicināšana un sabiedrības iesaiste, līdzdalība dzīves vides veidošanā, ko liecina aktīva iedzīvotāju iesaiste “Mazo grantu ” projektu konkursā. 2022.gadā saņemti 9 projektu pieteikumi, no tiem atbalstīti pieci, kopējais finansējums 4000,00 EUR:

* iedzīvotāju iniciatīvas grupas “Sveiks, Veiks!” projekts “Dubnas krasta un Līvānu veikparka teritorijas labiekārtošana” – 903 EUR. Dubnas krasta labiekārtošana, uzstādot atkritumu urnu, ģērbtuvi, koka terasīti, ko varēs izmantot visi novada iedzīvotāji un viesi;
* biedrības “Pomorje” projekts “Dievnama priekštelpas sienu apdare ar dēļiem, jaunu vārtu un logu uzstādīšana Vecticībnieku baznīcā Līvānu novada Rudzātu pagasta Mālkalnā” – 965 EUR. Dievnama priekštelpas sienu apdare ar dēļiem, jaunu vārtu un logu uzstādīšana Vecticībnieku baznīcā Līvānu novada Rudzātu pagasta Mālkalnā;
* iedzīvotāju iniciatīvas grupas "Mēs varam" projekts “Sutru pagasta Šultu kapsētas vārtu renovācija” – 1000 EUR. Sutru pagasta Šultu kapsētas vārtu renovācija (vecās ķieģeļu vārtu arkas atjaunošana, krāsas atjaunošana, teritorijas sakārtošana);
* Iedzīvotāju iniciatīvas grupas “Kopā” projekts “Tu vari, ja tu dari!” – 520 EUR. Izveidotas 2 dabas takas 5,6 un 6,6 km garumā, ko varēs izmantot soļotāji, nūjotāji, skrējēji, velobraucēji. Takas sākums un beigas atrodas Grīvas aktīvās atpūtas parkā;
* Biedrības “Baltā māja” projekts “Dienas kopā ar draugiem” – 612 EUR. Aktivitātes sociālajam riskam pakļautajām iedzīvotāju grupām: bēgļiem no Ukrainas, senioriem, cilvēkiem ar invaliditāti.

Notika ikgadējais Viduslatgales pārnovadu fonda sadarbībā ar Preiļu novada un Līvānu novada pašvaldībām Mazo grantu projektu konkurss „Iedzīvotāji veido savu vidi – 2022” ar mērķi atbalstīt radošus un inovatīvus vietējo iniciatīvas grupu un sabiedrisko organizāciju projektus. Līvānu novadam atbalstīti 11 projekti par kopējo grantu summu 5300,00 EUR:

* IIG “Rožupieši” “Izjūti ģimenes spēku!” - 537,48 EUR. Ģimenes dienas pasākums Rožupes pagasta ģimenēm. Pasākumā tiks apgūtas senās amatu prasmes (keramika, sveču liešana, rokdarbi) un notiks sporta aktivitātes. Iegādātās lielformāta spēles varēs izmantot dažādos pasākumos;
* Jersikas pamatskolas bērnu deju kolektīvu vecāku IIG “Aud, māsiņ, platas jostas!” - 500,00 EUR. Iegādātas 12 tautiskās jostas Jersikas pamatskolas deju kolektīva dejotājām, skolēni dosies ekskursijā uz Skrindu muzeju vērot un izzināt aušanas darbus;
* Biedrība “Pomorje” “Autostāvietes ierīkošana Vecticībnieku baznīcas Līvānu novada Rudzātu pagasta Mālkalnā” - 550,00 EUR. Autostāvvietas ierīkošana, kas kompleksā ar akas un tualetes ierīkošanu ļaus noslēgt klostera rekonstrukciju un uzsākt mūku uzņemšanu

klosterī;

* Liena Brūvere “Rudzātu muižas vēsturiskā izpēte un folkloras materiālu par muižu apkopošana I kārta/daļa“ - 550,00 EUR. Rudzātu muižas vēsturiskā izpēte un folkloras materiālu apkopošana;
* MK “Ašinieki” “Apsildes un ventilācijas sistēmas uzstādīšana mednieku kluba “Ašinieki” saieta namā” - 550,00 EUR. Telpas apkures ierīkošana mednieku kluba saieta ēkā;
* IIG “Gribu, varu, daru” “Dārza bioatkritumu pārstrāde un izmantošana” - 430,70 EUR. Bioloģiski noārdāmo atkritumu šķirošana un pārstrāde Rožupes pamatskola;
* IIG “Savējais starp savējiem” “Brīvdabas pastaigu taka Grīva” - 506,00 EUR. Norāžu izgatavošana Grīvas takas marķēšanai;
* IIG “Kultūras entuziasti” “Publisko afišu stendu atjaunošana Līvānu pilsētā” - 550,00 EUR. Atjaunoti 3 afišu stendi, kas atrodas pie Vecā tirgus laukuma, kultūras centra sānā un pie veikala “Monikas beķereja”;
* Dace Jankovska “Jersikas piemiņas akmens (nacionālajiem partizāniem) teritorijas apzaļumošana” – 301,20 EUR. Apzaļumots un labiekārtots Jersikas pagasta piemiņas akmens, lai tas iekļautos ainavā, blakus esošajam vēstures lieciniekam ozolam;
* IIG “Bez rūpēm” “Par bezrūpīgu brīvo laiku” - 500,00 EUR. Iegādāta un uzstādīta tualete pie bērnu rotaļu laukuma “Pirātu kuģis”;
* Biedrība “Baltā māja" “Būt kopā” - 324,00 EUR. Biedrības “Baltā māja” 25 dzimšanas

dienas svinības 2022. gada 28 maijā - brāļu Ata un Jāņa Auzānu koncerts.

Līvānu novada domes vadība un administrācija savā darbā, ievēro labas pārvaldības principus komunikācijā ar iedzīvotājiem, piedāvājot elastīgu klientu apkalpošanas grafiku, veicot aptaujas, rīkojot tikšanās ar kādu no 15 Līvānu novada domes deputātiem, un nodrošinot iespēju sazvanīt deputātu viņa pieņemšanas laikā, lai uzdot jautājumus vai izteikt viedokli attālināti.

Līvānu novadā ir atbalstāmas aktivitātes uzņēmējdarbības veicināšanai. 2022.gadā tika sniegtas konsultācijas esošajiem un potenciālajiem Līvānu novada uzņēmējiem saistībā ar uzņēmējdarbības plānošanu, uzsākšanu, attīstību, finansējuma piesaisti, ES fondu izmantošanu u.c. ar uzņēmējdarbību saistītajiem jautājumiem. Līvānu uzņēmējdarbības atbalsta centrs nodrošināja biroja telpas 11 juridiskām personām un juridiskā adrese tika nodrošināta 7 juridiskām personām. Jau piekto gadu pēc kārtas Līvānu novada mazie un vidējie uzņēmumi, kā arī saimnieciskās darbības veicēji saņēma pašvaldības finansiālu atbalstu līdz 2000 EUR apmērā, iesniedzot projektu uzņēmējdarbības atbalsta konkursam "Līvānu novads VAR!". 2022.gadā tika iesniegti 7 projekta pieteikumi. Izvērtējot projektus atbilstoši nolikuma prasībām, pašvaldības finansējums par kopējo summu 5262,85 EUR tika piešķirts:

• SIA "Revima" – aukstuma kameras iegādei -2000,00 EUR;

• SIA "Rasa Botanicals" - iekārtu iegādei jaunu kosmētisko līdzekļu ražošanai - 407,30 EUR;

• SIA “AL Lark” - aprīkojuma iegādei jauna pakalpojuma sniegšanai AL Workshop klientiem – 1900,00 EUR;

• SDV Klintai Lauskai – pēdu aprūpes kabineta labiekārtošanai ar jaunām dezinfekcijas iekārtām – 955,54 EUR.

Tika pildītas uzņēmējdarbības atbalsta struktūrvienības funkcijas, nodrošinotsadarbību starp uzņēmējiem, pašvaldību un citām institūcijām uzņēmējdarbības atbalsta jomā- LIAA Daugavpils biznesa inkubatoru, LPR Uzņēmējdarbības centru, tūrisma asociāciju “Ezerzeme”.

**PRIEKŠLIKUMI**

Katru gadu veikt gan Rīcību plāna, gan Investīciju plāna aktualizēšanu, atbilstoši budžeta plānošanai, veicot pašvaldību iestāžu aktualitāšu izzināšanu un izvērtēšanu. Turpināt veicināt iedzīvotāju un pašvaldību iestāžu vadītāju līdzdalību dzīves vides veidošanā un attīstības plānošanā.

Ieviešanas uzraudzības ziņojumā apkopotā informācija ir viens no instrumentiem, kas ņemams vērā veicot Attīstības programmas Rīcību plāna un Investīciju plāna aktualizācijas procesu, jo tas sniedz detalizētu pārskatu par pasākumu izpildi. Kā arī Rīcību plānam un Investīciju plānam ir jāsasaucas ar domes budžeta pasākumiem, tādējādi nodrošinot Attīstības programmai atbilstošu paredzēto pasākumu norisi izvirzīto mērķu sasniegšanā.

Lai atvieglotu un uzlabotu informācijas apkopošanu ikgadējo uzraudzības ziņojumu izstrādei, nepieciešams turpināt darbu pie datu apkopošanas sistēmas uzlabošanas.

Priekšlikumu sniegšanai šīs sistēmas uzlabošanai ieteicams izvērtēt arī citu pašvaldību labās prakses piemērus šī procesa nodrošināšanā.

Izmantotās informācijas avoti

1. **Līvānu novada domes informatīvais izdevums “Līvānu novada vēstis” un mājas lapa** [**www.livani.lv**](http://www.livani.lv)
2. **Valsts iestāžu sniegtā informācija:**
   1. Valsts reģionālās attīstības aģentūra;
   2. Pilsonības un migrācijas lietu pārvalde;
   3. Centrālā statistikas pārvalde;
   4. Valsts ieņēmumu dienests;
   5. Nodarbinātības valsts aģentūra;
   6. Reģionālās attīstības indikatoru modulis;
   7. Valsts policija;
   8. Ceļu satiksmes drošības direkcija;
   9. Valsts Meža dienesta Dienvidlatgales virsmežniecība.
3. **Līvānu novada domes iestāžu sniegtā informācija:**
   1. Līvānu novada centrālā bibliotēka un to filiāles;
   2. Līvānu bērnu un jauniešu centrs;
   3. Līvānu uzņēmējdarbības atbalsta centrs;
   4. Līvānu novada kultūras centrs un to filiāles;
   5. Pirmsskolas izglītības iestāde “Rūķīši”;
   6. Latgales mākslas un amatniecības centrs;
   7. Multifunkcionālais jaunatnes iniciatīvu centrs “Kvartāls”;
   8. Alternatīvas aprūpes pakalpojumu centrs “Rožlejas”.
4. **Līvānu novada domes struktūrvienību un nodaļu sniegtā informācija:**
   1. Dzimtsarakstu nodaļa;
   2. Sabiedrisko attiecību daļa;
   3. Sporta organizatore;
   4. Sociālais dienests;
   5. Dzīvokļu jautājumu komisija;
   6. Būvniecības un infrastruktūras daļa;
   7. Uzskaites daļa;
   8. Personāla vadības un administratīva daļa;
   9. Plānošanas un attīstības daļa;
   10. Finanšu daļa;
   11. Juridiskā daļa;
   12. Nekustamo īpašumu un vides pārvaldības daļa;
   13. Informācijas tehnoloģiju daļa;
   14. Saimnieciskā nodrošinājuma daļa;
   15. Izglītības pārvalde;
   16. Pagastu pārvaldes.
5. **Līvānu novada domes kapitālsabiedrību sniegtā informācija:**
   1. SIA “Līvānu slimnīca”
   2. SIA “Līvānu dzīvokļu un komunālā saimniecība”
   3. SIA “Līvānu siltums” .
6. **Aptauja “Kā Jūs vērtējat Līvānu novada attīstības tendences”.**